ΠΕΙΡΑΙΑΣ 9/1/2020

**ΔΕΛΤΙΟ ΤΥΠΟΥ ΝΟΕΜΒΡΙΟΥ ΔΕΚΕΜΒΡΙΟΥ 2019**

**ΔΡΑΣΤΗΡΙΟΤΗΤΕΣ ΤΟΥ ΠΑΝΕΛΛΗΝΙΟΥ ΣΥΛΛΟΓΟΥ ΕΦΟΔΙΑΣΤΩΝ ΠΛΟΙΩΝ & ΕΞΑΓΩΓΕΩΝ ΚΑΤΑ ΤΟΥΣ ΜΗΝΕΣ ΝΟΕΜΒΡΙΟ ΚΑΙ ΔΕΚΕΜΒΡΙΟ ΤΟΥ 2019**

1. **ΣΥΝΑΝΤΗΣΕΙΣ ΠΡΟΕΔΡΟΥ ΠΣΕΠΕ** 
   1. **Συνάντηση στο ΥΠ.ΟΙΚ. τη Δευτέρα 21/10, στο γραφείο του Γενικού Δ/ντή Τελωνείων σχετικά με την μη εφαρμογή του άρθρου 270 του Ενωσιακού Τελωνειακού Κώδικα και τις κατευθυντήριες γραμμές (guidelines) για τον εφοδιασμό πλοίων με μη ενωσιακά εμπορεύματα.**

Στη συνάντηση αυτήν αποφασίσθηκε να εφαρμόζεται η διαδικασία της επανεξαγωγής για τα μη ενωσιακά εμπορεύματα που προορίζονται για:

* Πλοία που εφοδιάζονται σε ελληνικά λιμάνια και αναχωρούν με προορισμό τρίτες χώρες,
* Πλοία που διέρχονται από τα χωρικά ύδατα (transit) χωρίς να προσεγγίζουν σε ελληνικά λιμάνια
* Πλοία που εφοδιάζονται σε λιμάνια άλλων κρατών μελών της ΕΕ.

Αναμένουμε τις αναγκαίες νομικές πράξεις, για την τακτοποίηση του θέματος.

Στις 9/1/20 προβήκαμε σε έγγραφη διαμαρτυρία:

1. 966/9.1.2020 ΥΦΥΠΟΥΡΓΟ ΟΙΚ. κ. ΒΕΣΥΡΟΠΟΥΛΟ ΚΑΙ ΚΑ ΓΕΝΙΚΗ ΓΡΑΜΜΑΤΕΑ ΦΟΡΟΛΟΓΙΚΗΣ ΠΟΛΙΤΙΚΗΣ ΚΑΙ ΔΗΜΟΣΙΑΣ ΠΕΡΙΟΥΣΙΑΣ: ΚΑ ΑΘΗΝΑ ΚΑΛΥΒΑ
2. 967/9.1.2020 ΠΡΟΣ ΓΔΤ κ. ΜΟΥΡΤΙΔΗ
   1. **Συνεδρίαση Επιτροπής Κρουαζιέρας- Θεματική Ομάδα IV την 11/11/19.**

Ο Πρόεδρος συμμετείχε στην συνεδρίαση ύστερα από σχετική πρόσκληση. Στη συνεδρίαση συμμετείχαν και εκπρόσωποι των αρμόδιων υπηρεσιών της ΑΑΔΕ.

Στη συνεδρίαση τέθηκαν τα παρακάτω θέματα:

α. κατάργηση απαγόρευσης εφοδιασμού με απαλλαγή από Φ.Π.Α., όταν η πώληση των εφοδίων

γίνεται σε πρόσωπο που εκμεταλλεύεται χώρο του πλοίου (bar, καταστήματα, κ.λπ.)

β. απαλλαγή από δασμούς και Ε.Φ.Κ. των τροφοεφοδίων που παραδίδονται σε επαγγελματικά

τουριστικά πλοία γραμμών εξωτερικού (άρθρο 10 παρ. 3β του ν. 438/1976)

γ. γκάμα εφοδίων

δ. κατάργηση υποχρέωσης ορισμού φορολογικού αντιπροσώπου σε περιπτώσεις διακίνησης μη

ενωσιακών εφοδίων σε πλοία γραμμών εξωτερικού

ε. κατάργηση απαγόρευσης διάθεσης ειδών με μηδενική αξία σε πλοία γραμμών εξωτερικού

στ. εφαρμογή του άρθρου 270 του Ενωσιακού Τελωνειακού Κώδικα (ΚΑΝ. 952/2013) και των

κατευθυντήριων γραμμών (guidelines) της Γ.Δ. Φορολογίας και Τελωνειακής Ένωσης της

Ευρωπαϊκής Επιτροπής (TAXUD)

ζ. ανοικτή θάλασσα - διαδικασία παράδοσης εφοδίων - διασάφηση εξαγωγής ή επανεξαγωγής

η. δέουσα επιμέλεια καπνικών προϊόντων

Οι εκπρόσωποι της ΑΑΔΕ άκουσαν την παρουσίαση των θεμάτων και δήλωσαν ότι θα επανεξετάσουν τις ρυθμίσεις που δημιουργούν προβλήματα στον εφοδιασμό πλοίων, προκειμένου να ικανοποιηθούν τα δίκαια και νόμιμα αιτήματά μας.

* 1. **Θέματα που συζητήθηκαν κατά τη συνεδρίαση της Ομάδας Τελωνεία και Φορολογία (Workikng Group Customs and Taxation) και στο Διοικητικό Συμβούλιο της OCEAN την 9 και 10 Οκτωβρίου 2019.**

Ο Πρόεδρος συμμετείχε στη συνεδρίαση της Ομάδας Εργασίας για Τελωνειακά και Φορολογικά Θέματα, καθώς και του Διοικητικού Συμβουλίου την 9 και 10 Οκτωβρίου 2019.

Από τα θέματα που συζητήθηκαν στη συνεδρίαση της Ομάδας Εργασίας Τελωνεία και Φορολογία (10/10/2019) και του Διοικητικού Συμβουλίου της OCEAN (11/10/2019) στις Βρυξέλλες, το κυριότερο για τον Σύλλογο θέμα ήταν η εξέλιξη της επιστολής που έγινε τον περασμένο χρόνο προς την Γενική Δ/νση Φορολογίας και Τελωνειακής Ένωσης (TAXUD) για το θέμα της μη ορθής εφαρμογής του άρθρου 270 του Ενωσιακού Τελωνειακού Κώδικα (καν. 952/2013) και των κατευθυντήριων οδηγιών (guidelines) της Ε. Επιτροπής σχετικά με τον εφοδιασμό πλοίων με μη ενωσιακά εμπορεύματα που προορίζονται για εξοπλισμό και εφοπλισμό πλοίων.

Στη συνεδρίαση συμμετείχε εκπρόσωπος της TAXUD, ο οποίος κράτησε σημειώσεις για τις παρατηρήσεις σχετικά με την μη απάντηση στην πριν από ένα χρόνο αποσταλείσας έγγραφης καταγγελίας OCEAN + ΠΣΕΠΕ και ο οποίος υποσχέθηκε ότι θα μεταφέρει τις παρατηρήσεις στην αρμόδια ιεραρχία.

Τελικά μετά από λίγες ημέρες από τη συνεδρίαση λάβαμε απάντηση της TAXUD η οποία αναφέρει ότι ύστερα από επικοινωνία με την αρμόδια ελληνική υπηρεσία η διαδικασία της επανεξαγωγής εφαρμόζεται για τις περιπτώσεις που τα εμπορεύματα εξέρχονται από το τελωνειακό έδαφος της ΕΕ αλλά όχι για αυτά που παραμένουν στο τελωνειακό έδαφος της ΕΕ.

Ένα άλλο θέμα που ενδιαφέρει ήταν οι εκλογές που έγιναν και στις οποίες εκλέχθηκε στη θέση του Προέδρου της OCEAN ο Γερμανός κ. SUMP, για τη θέση του Αντιπροέδρου ο Ολλανδός κ. CUPIDO και για τη θέση του Ταμία ο Δανός κ. OLSEN.

* 1. **Ομιλία του Προέδρου στο Διεθνές Συνέδριο και Ετήσια Γενική Συνέλευση των UECBV + YEMCO στο Ξενοδοχείο DIVANI CARAVEL την Παρασκευή 8/11/19 με θέμα «Πώς μπορεί η Ελλάδα, με βάση την γεωπολιτική της θέση, να υποστηρίξει την Ευρώπη στις εξαγωγές κρέατος».**

*Ο Πρόεδρος συμμετείχε και πραγματοποίησε ομιλία στο συνέδριο της Ευρωπαϊκής Οργάνωσης Κρέατος και ζώντων ζώων (UECBV) που έγινε την 8/11/2019 στο ξενοδοχείο DIVANI CARAVEL. Η ομιλία του Προέδρου αφορούσε τις διευκολύνσεις που παρέχει η Ελλάδα στη διακίνηση και αποθήκευση κρεάτων με προορισμό τις αγορές της μέσης Ανατολής, αναφέροντας το σύγχρονο οδικό και σιδηροδρομικό δίκτυο καθώς και τις λιμενικές εγκαταστάσεις στα λιμάνια Πειραιά και Θεσσαλονίκης.*

* 1. **Συνάντηση του Προέδρου με τον Υπουργό Τουρισμού κ. Θεοχάρη την 15-11-2019**

Στη συνάντηση τέθηκαν υπόψη του Υπουργού τα εξής θέματα:

1. Κατάργηση της απαλλαγής από Δασμό και Ε.Φ.Κ που προβλέπονταν στο άρθρο 10 του Ν. 438/76 και μη εφαρμογή της προβλεπόμενης απαλλαγής από ΦΠΑ για τα τροφοεφόδια που παραδίδονται σε επαγγελματικά τουριστικά πλοία που εκτελούν πλόες εξωτερικού.
2. Απαγόρευση εφοδιασμού με απαλλαγή από ΦΠΑ και ΕΦΚ όταν ηπώληση των εφοδίων γίνεται σε πρόσωπο που εκμεταλλεύεται χώρο του πλοίου (μπαρ, εστιατόρια κλπ) κατά παραχώρησση του πλοιοκτήτη (Αρμόδια Υπηρεσία: ΑΑΔΕ: Δ/νση Δασμολογικών Θεμάτων, Ειδικών Καθεστώτων και Απαλλαγών + Δ/νση Ε.Φ.Κ & ΦΠΑ).
3. Επιβολή φορολογικών επιβαρύνσεων για τη διάθεση ειδών με μηδενική αξία (δείγματα ή δώρα) σε πλοία γραμμών εξωτερικού.(Αρμόδια Υπηρεσία: Δ/νση Ε.Φ.Κ & ΦΠΑ)πλοιοκτήτη (Αρμόδια Υπηρεσία: ΑΑΔΕ: Δ/νση Δασμολογικών Θεμάτων, Ειδικών Καθεστώτων και Απαλλαγών + Δ/νση Ε.Φ.Κ & ΦΠΑ)
   1. **Συμμετοχή του Προέδρου στην Ολομέλεια της Εθνικής Συντονιστικής Επιτροπής Κρουαζιέρας (ΕΣΕΚ) την 21-11-2019**

Στη συνάντηση αυτή ο Πρόεδρος έθεσε υπόψη του Γενικού Γραμματέα του Υπουργείου Ναυτιλίας τα θέματα που είχαν συζητηθεί στη θεματική ομάδα 3 την 11-11-2019 και ζήτησε να ασκηθεί πίεση από το Υπουργείο Ναυτιλίας προς το Υπουργείο Οικονομικών και την Ανεξάρτητη Αρχή Δημοσίων Εσόδων για την επίλυση των προβλημάτων.

* 1. **Συνάντηση του Προέδρου με τον Γενικό Γραμματέα Διεθνών Οικονομικών Σχέσεων & Εξωστρέφειας και Πρόεδρο του Enterprise Greece κ. Γρηγόρη Δημητριάδη , μαζί με την MBA PCC SENIOR ADVISOR της ENTERPRICE GREECE κα Μπέτυ Αλεξανδροπούλου την 25-11-2019**

Στη συνάντηση τέθηκαν υπόψη του Γ. Γραμματέα τα εξής θέματα:

1. Απαγόρευση εφοδιασμού με απαλλαγή από ΦΠΑ και ΕΦΚ όταν η πώληση των εφοδίων γίνεται σε πρόσωπο που εκμεταλλεύεται χώρο του πλοίου (μπαρ, εστιατόρια κλπ) κατά παραχώρησση του πλοιοκτήτη (Αρμόδια Υπηρεσία: ΑΑΔΕ: Δ/νση Δασμολογικών Θεμάτων, Ειδικών Καθεστώτων και Απαλλαγών + Δ/νση Ε.Φ.Κ & ΦΠΑ).
2. Επιβολή φορολογικών επιβαρύνσεων για τη διάθεση ειδών με μηδενική αξία (δείγματα ή δώρα) σε πλοία γραμμών εξωτερικού.(Αρμόδια Υπηρεσία: Δ/νση Ε.Φ.Κ & ΦΠΑ)πλοιοκτήτη (Αρμόδια Υπηρεσία: ΑΑΔΕ: Δ/νση Δασμολογικών Θεμάτων, Ειδικών Καθεστώτων και Απαλλαγών + Δ/νση Ε.Φ.Κ & ΦΠΑ)
3. Κατάργηση της απαλλαγής από Δασμό και Ε.Φ.Κ που προβλέπονταν στο άρθρο 10 του Ν. 438/76 και μη εφαρμογή της προβλεπόμενης απαλλαγής από ΦΠΑ για τα τροφοεφόδια που παραδίδονται σε επαγγελματικά τουριστικά πλοία που εκτελούν πλόες εξωτερικού. (Αρμόδια Υπηρεσία: Δ/νση Δασμολογικών Θεμάτων, Ειδικών Καθεστώτων και Απαλλαγών + Δ/νση Ε.Φ.Κ & ΦΠΑ)
4. Κατάργηση της απαλλαγής από δασμούς και ΕΦΚ που προβλέπονταν από το άρθρο 10 του Ν. 438/76 για τα τροφοεφόδια που παραδίδονται σε αλιευτικά πλοία που αλιεύουν σε διεθνή ύδατα. (Αρμόδια Υπηρεσία: Δ/νση Δασμολογικών Θεμάτων, Ειδικών Καθεστώτων και Απαλλαγών + Δ/νση Ε.Φ.Κ & ΦΠΑ)

**Συζήτηση για ενδεχόμενη μελλοντική συνεργασία και κοινές ενέργειες του ΠΣΕΠΕ με ENTERPRISE GREECE.**

* 1. **Ομιλία του Προέδρου για τον Επιχειρηματικό Οδηγό ΟΥΚΡΑΝΙΑΣ + ΕΛΛΑΔΑΣ 28/11/19**

1. **ΘΕΜΑΤΑ ΠΡΟΣ ΕΝΗΜΕΡΩΣΗ**
   1. **ΕΞΕΛΙΞΕΙΣ ΓΙΑ ΤΟ ΘΕΜΑ ΤΟΥ ΑΡ. 270 του Ενωσιακού Τελωνειακού Κώδικα για εφαρμογή διαδικασίας επανεξαγωγής στα μη ενωσιακά εμπορεύματα που προορίζονται για εξοπλισμό και εφοπλισμό πλοίων.**

Μετά τη συνάντηση που έγινε στο γραφείο του Γενικού Δ/ντή Τελωνείων την 21-10-2019 εστάλησαν δύο επιστολές:

* Επιστολή ΠΣΕΠΕ 946/ 30.10.19 – ευχαριστήρια προς τον Υφυπουργό ΟΙΚ. κ. Βεσυρόπουλο και κα Αθηνά Καλύβα για μερική επίλυση αρ. 270.
* Επιστολή ΠΣΕΠΕ 945/ 30.10.19 – ευχαριστήρια προς τον ΓΔΤ κ. Κωνσταντίνο Μουρτίδη για μερική επίλυση αρ. 270.

Παρόλο που η αρμόδια Δ/νση Δασμολογικών Θεμάτων Ειδικών Καθεστώτων και Απαλλαγών (ΔΔΘΕΚΑ) υποσχέθηκε να να εκδόσει σύντομα την εγκύκλιο η οποία θα επιτρέπει την εφαρμογή της διαδικασίας επανεξαγωγής για τα ως άνω πλοία, η εγκύκλιος αυτή δεν εκδόθηκε μέχρι σήμερα.

Γι’αυτό στις 9/1/20 προβήκαμε σε έγγραφη διαμαρτυρία:

1. 966/9.1.2020 ΥΦΥΠΟΥΡΓΟ ΟΙΚ. κ. ΒΕΣΥΡΟΠΟΥΛΟ ΚΑΙ κα ΑΘΗΝΑ ΚΑΛΥΒΑ
2. 967/9.1.2020 ΠΡΟΣ ΓΔΤ κ. ΜΟΥΡΤΙΔΗ
   1. **ΠΑΡΟΥΣΙΑΣΗ ΣΤΑ ΜΕΛΗ ΤΟΥ ΔΣ ΤΟΥ ΠΡΟΓΡΑΜΜΑΤΟΣ ΕΣΠΑ** **ΚΩΔ. ΠΡΑΞΗΣMIS (ΟΠΣ) 5035177.**

Ο Πρόεδρος παρουσίασε την αριθ. 2700/882/Α3/19-4-2019 Απόφαση

Ένταξης της Πράξης «Κατάρτιση και πιστοποίηση γνώσεων και δεξιοτήτων

εργαζομένων για την απόκτηση νέων γνώσεων, δεξιοτήτων και ικανοτήτων

σε ειδικότητες Εφοδιαστικής Αλυσίδας» με Κωδικό ΟΠΣ 5035177 στο

Επιχειρησιακό Πρόγραμμα «Ανταγωνιστικότητα Επιχειρηματικότητα και

Καινοτομία 2014-2020».

Η Πράξη στοχεύει στην επαγγελματική κατάρτιση και πιστοποίηση **1.045** εργαζομένων του ιδιωτικού τομέα όλων των παραγωγικών κλάδων της οικονομίας, για την απόκτηση νέων γνώσεων, δεξιοτήτων και ικανοτήτων (σύμφωνα με το διεθνές πρότυπο ISO/IEC 17024) που θα ενισχύσουν ουσιωδώς τη δυνατότητα για την απασχόλησή τους, την προοπτική βελτίωσης των όρων απασχόλησής τους και την επαγγελματική τους κινητικότητα για την εξασφάλιση των προσφορότερων εργασιακών όρων και την προσαρμογή τους στις αλλαγές του επιχειρηματικού περιβάλλοντος. Η πιστοποίηση ακολουθεί μετά την παρακολούθηση του προγράμματος κατάρτισης.

Ειδικότητες που σχετίζονται κυρίως με την εφοδιαστική αλυσίδα όπως:

* στη διαχείριση αποθήκης,
* στη διαχείριση μιας εφοδιαστικής αλυσίδας αλλά και
* στη συντήρηση εγκαταστάσεων,
* στη διαχείριση ποιότητας,
* στην περιβαλλοντική διαχείριση,
* στις εξαγωγές καθώς και
* στο ηλεκτρονικό εμπόριο.

Η πράξη περιλαμβάνει οκτώ (8) υποέργα ως εξής:

**Υπ 1** Ενέργειες Κατάρτισης και Πιστοποίησης Δεξιοτήτων (Ανατολική Μακεδονία κ Θράκη, Κεντρική Μακεδονία, Ήπειρος, Θεσσαλία, Δυτική Ελλάδα) ΚΑΙ

**Υπ 2** Ενέργειες Κατάρτισης και Πιστοποίησης Δεξιοτήτων (Δυτική Μακεδονία, Ιόνιοι Νήσοι, Πελοπόννησος, Βόρειο Αιγαίο, Κρήτη)

**Υπ 3** Ενέργειες Κατάρτισης και Πιστοποίησης Δεξιοτήτων (Στερεά Ελλάδα)

**Υπ 4** Ενέργειες Κατάρτισης και Πιστοποίησης Δεξιοτήτων (Αττική)

**Υπ 5** Ενέργειες Κατάρτισης και Πιστοποίησης Δεξιοτήτων (Νότιο Αιγαίο)

**Υπ 6** (Ίδια Μέσα) ΚΑΙ #34;Καταβολή Εκπαιδευτικών Επιδομάτων

**Υπ 7** Συντονισμός – Διαχείριση, Υποστήριξη και Παρακολούθηση Φυσικού και Οικονομικού αντικειμένου της πράξης

**Υπ 8** «Ενέργειες ενημέρωσης, ευαισθητοποίησης, προβολής, προώθησης και δημοσιότητας της Πράξης».

* 1. **Επιστολές διαμαρτυρίας ΠΣΕΠΕ**

Ύστερα από αναφορές μελών μας ο Σύλλογος έστειλε τρεις επιστολές στις αρμόδιες αρχές για επίλυση των παρακάτω θεμάτων

* Επιστολή 943/30.10.19- Απαίτηση προσκόμισης από το Α’ Τελωνείο Πειραιά πιστοποιητικού εθνικότητας πλοίου κατά την υποβολή Συγκεντρωτικών Παραστατικών Εξαγωγής για εφοδιασμούς πλοίων που πραγματοποιήθηκαν με Δελτία ΠαράδοσηςΕφοδίων.
* Επιστολή 944/30.10.19 Υπενθύμιση της αριθ. 873/22-3-2019 επιστολής μας με θέμα: Θέσπιση εξαίρεσης κυκλοφορίας των φορτηγών αυτοκινήτων (Φ.Ι.Χ.) κατά τη διάρκεια της θερινής περιόδου που μεταφέρουν εφόδια πλοίων γραμμών εξωτερικού – Επαναφορά αιτήματος.
* Επιστολή 947/1.11.19 Εφαρμογή των Δηλώσεων Διακίνησης υποκειμένων σε ΦΚ προϊόντων καφέ από φορολογική αποθήκη με προορισμό εφοδιασμό πλοίων.

Ο Πρόεδρος του Συλλόγου δήλωσε ότι θα συνεχίσει την προσπάθεια ικανοποίησης των αιτημάτων ώστε να εξυπηρετείται όσο το δυνατό καλύτερα το έργο του εφοδιασμού πλοίων.

* 1. **Διαταγή της Τελωνειακής Περιφέρειας Αττικής 63479/14-11-2019 για την εφαρμογή των Δηλώσεων Διακίνησης υποκειμένων σε ΦΚ προϊόντων καφέ από φορολογική αποθήκη με προορισμό εφοδιασμό πλοίων.**

Σε συνέχεια της αριθ. 947/1-11-2019 επιστολής μας, η Τελωνειακή Περιφέρεια Αττικής εξέδωσε την ως άνω διαταγή, με την οποία προτείνεται στην αρμόδια υπηρεσία της ΑΑΔΕ η τροποποίηση της αριθ. ΔΕΦΚ Φ 1188105/2016 ΑΥΟ **ώστε να μην απαιτείται η υποβολή στο τελωνείο εφοδιασμού της Δήλωσης Διακίνησης προϊόντων καφέ** που περιλαμβάνονται σε Δελτίο Παράδοσης Εφοδίων πλοίων. Μέχρι την πραγματοποίηση της σχετικής τροποποίησης γίνεται αποδεκτή η πρόταση του Πανελλήνιου Συλλόγου Εφοδιαστών Πλοίων & Εξαγωγέων (ΠΣΕΠΕ) για υποβολή της ως άνω Δήλωσης Διακίνησης με ΦΑΞ ή με e-mail.

* 1. **Υπόμνημα προς τον Υπουργό Τουρισμού κ. Θεοχάρη αριθ. 952/21-11-2019**

Σε συνέχεια της συνάντησης με τον Υπουργό Τουρισμού (σημείο 1.4), ο Σύλλογος έστειλε υπόμνημα με τα θέματα που συζητήθηκαν κατά την ως άνω συνάντηση.

* 1. **Υπόμνημα προς τον Γενικό Γραμματέα Διεθνών Οικονομικών Σχέσεων και Εξωστρέφειας κ. Γρηγόρη Δημητριάδη**

Σε συνέχεια της συνάντησης με τον Γενικό Γραμματέα Διεθνών Οικονομικών Σχέσεων και Εξωστρέφειας του Υπουργείου Εξωτερικών, ο Σύλλογος έστειλε υπόμνημα με τα θέματα που συζητήθηκαν κατά την ως άνω συνάντηση.